Írások - Bojlis kalandok hazai vizeken - 3. oldal - Haldorádó horgász áruház
A hideg téli napokon jó ezeket a képeket visszanézni, ez mindig új reménységgel tölt el, hogy ismét nekivágjak! Több alkalommal jártam már ezen a vízen, de megfogadtam, hogy amint tudok, visszatérek. Így volt tavaly június közepén is, ami nem a pontyozás legjobb időszaka, mivel nagy volt a forróság, de ezen a bányatavon a nagy mélységnek köszönhetően nagyon jól lehet fogni a halakat ekkortájt is, ha megfelelő helyen próbálkozunk.
A vizeinkben élő amurokat sokan csak a pontyhorgászat járulékos halaként tartják számon, pedig horgászni ezekre a torpedó testű halakra fantasztikus élmény. Küzdeni tudásuk páratlan, szinte az utolsó leheletnyi erejüket is bevetik, hogy megszabadulhassanak a horogtól. Mi, a Haldorádó Carp Team tagjai is előszeretettel horgászunk célzottan az amurokra, ebben az írásban ehhez szeretnénk néhány tippet adni. Itt a nyár, a legjobb amuros időszak, szóval ha még nem sikerült még megfogni azt az amurt, amire vágysz, akkor irány a vízpart!
Azok a (nem is olyan) szürke hétköznapok!
Sokszor hallom a boltban a horgászoktól, hogy erre sincs, meg arra sincs idő, mert a munka minden szabadidőt felemészt. Ezt részben meg tudom érteni, de mindig is az volt a „hitvallásom”, hogy mindenkinek arra van ideje, amire szeretné, hogy jusson, csak egy kis szorgalomra és elhivatottságra van szükség hozzá. Megmutatom, hogy én miként oldom meg ezt a hétköznapokban.
Utunk egyenesen Balatongyörökre vezényelt, ahol Joó József látott minket vendégül. A stégről elénk táruló látvány nem volt mindennapi, egyszerűen leírhatatlan pompában tündökölt a víz, ahogy a szemünk előtt megcsillanó napsugarak bejárták a Balaton 66 ezer hektárnyi vízfelületét! Már maga az érzés kárpótolt az addigi fáradalmakért, és úgy voltam vele, ha halat nem fogunk, akkor is megérte ide ellátogatni!
Sokakban ott él az a bizonyos vágy, hogy egyszer a Balatonon horgászhasson. Így voltam ezzel én is, mivel a bakancslistámon szerepelt már oly régen, kiemelt vastag betűvel. Hosszas tervezés nem volt a horgászat előtt, mivel csak munka közben került szóba, így csupán 5 nap választott el a biztos indulás napjától, de ez a pár nap is heteknek tűnt.
Imádom a tavaszi horgászatok varázsát, melyeket jellemzően madárdal, virágillat és kellemes időjárás jellemez. Nos, valami hasonlóra számítottam akkor is, amikor 2017. április 16-án útnak indultam soron következő pontyos kalandomra, de ahogy az lenni szokott, most is a természet írta a forgatókönyvet (és persze a halak). Egy igazán extrém kaland kerekedett ki ebből a tavaszi horgászatból, remek havas pontyokkal körítve.
Egy régóta dédelgetett tervem teljesedett be, amikor ellátogattam egy általam előzetesen kiszemelt horgászhelyre, nevezetesen a Bácsbokod határában elterülő egyesületi vizekre, azon belül is a Felső-tóra. Ami itt várt rám, az minden előzetes várakozásomat felülmúlta! Rendkívül barátságos, vendégszerető emberekkel, horgászokkal és csodálatos pontyokkal sikerült találkoznom a szűk kétnapos horgászat alatt, nagyon szép környezetben. Tartsatok velem, fedezzük fel együtt ezt a remek vizet! A várt hatás most sem fog elmaradni, ígérem!
Az első fagyok megérkezése után a horgászok nagy részének befejeződik a szezon, azonban a kitartó fanatikusok ilyenkor is vízparton vannak és keresik, kutatják a pontyokat. Így tettünk mi is a télen és egy utolsó, három napos évzáró pecát terveztünk a lajosmizsei FishAréna horgásztóra.
Az enyhe tél lehetővé tette, hogy az új évet egy horgásztúrával kezdjem. De egyedül vágjak neki? Nem! Gyorsan találtam hozzá néhány hasonló gondolkodású barátot, akikkel közösen terveztük az év első horgászatát.
Október végén egy rövid, 24 órás pontyozásra látogattam el a Szlovákiában található Vácicka Carp Lake bányatóhoz, ahol már korábban is vendégeskedtem. Előző látogatásom óta – amiről a beszámolót a Pontyvilág Magazin októberi számában olvashatták – mindössze egy hónap telt el. Hogy milyen eredménnyel zártam a mostani limitált idejű horgászatot? Írásomból azonnal kiderül!
Sokat gondolkodtam azon, hogyan is kezdjem ezt a beszámolót, hiszen egy nem mindennapi horgásztúrán vagyok túl. De talán kezdjük az előzményeknél…
Folytyik Zoltán, kis csapatunk oszlopos tagja, ezúttal kivételes hangvételű és egyedi stílusú írásában szeretné megosztani a kedves olvasókkal a tavalyi év horgásztúráinak sikereit és kudarcait. Hogy Zoli milyen eredményekkel zárta a 2017-es évet? Az alábbiakban kiderül!
3/25. oldal